
	[bookmark: nev]NEHÉZ FRUZSINA
nehezfruzsina@gmail.com
Irodalom- és kultúratudomány
MA, 3. félév
Károli Gáspár Református Egyetem
Bölcsészettudományi Kar
	
[bookmark: _GoBack]






Témavezető:
	Dr. Horváth Csaba Gusztáv
egyetemi docens, KRE BTK




Játék és nevelődés az irodalomban

Kulcsszavak: felnövés; lélekfejlődés; ösztön; halál; őrület
Az általam elemzett szépirodalmi művek mindegyikében adott egy felnőttek nélküli környezet, melyben a még kiforratlan és befolyásolható jellemű gyermekeknek önmagukra utalva, külső segítség nélkül kell megbirkózniuk ébredező lelkük esetleges problémáival. Az érzékeny lelkületű főhős a legtöbb esetben valahol a konvencióktól hangos világ és az azzal ellenkező lázadó énje között tengődik, míg végül egyfajta játék hatásásra előtör belőle addig elfojtott ösztönénje. A játék irodalmi megközelítése folytán azt láthatjuk, hogy az a lehető legjobb módja a gyerekek számára „kipróbálni” az életet, s hogy az abban való feloldódás következményei meghatározók a nevelődésük kapcsán. A főhősök jellembeli változásainak vizsgálata során beigazolódik, hogy a lelki fejlődés a játék intézményéhez hasonlóan állandó, ami által azzal szembesülünk, hogy a hagyományos értelemben vett felnövés fogalma szinte teljesen értelmét veszti.



